ธปท.การันตีสู้เกริกเกียรติถึงกองมรดก
ธปท.เดินหน้าเรียกค่าเสียหายจากกองมรดกทายาท “เกริกเกียรติ”
23 ต.ค. 2555

ธปท.เดินหน้าเรียกค่าเสียหายจากกองมรดกทายาท “เกริกเกียรติ”
นายชาญชัย บุญฤทธิ์ไชยศรี ผู้ช่วยผู้ว่าการสายช่วยงานบริหาร ธนาคารแห่งประเทศไทย (ธปท.) เปิดเผยว่า การเสียชีวิตของนายเกริกเกียรติ ชาลีจันทร์ อดีตกรรมการผู้จัดการใหญ่ ธนาคารกรุงเทพฯ พาณิชย์การ (บีบีซี) ผู้ต้องหาคดียักยอกทรัพย์ ไม่มีผลกระทบต่อคดีที่กำลังดำเนินอยู่ในชั้นศาล การเอาผิดยังคงดำเนินต่อไป โดยขั้นตอนต่อไปศาลจะเป็นผู้นัดสืบพยาน
อย่างไรก็ตาม ทางด้านคดีอาญาของนายเกริกเกียรติ ถือว่าสิ้นสุดด้วยการเสียชีวิต แต่คดีแพ่งการเรียกร้องความเสียหายจากการกระทำทุจริตยังคงดำเนินการต่อไป โดยผู้มีหน้าที่รับผิดชอบตามกฎหมายคือผู้จัดการมรดกในทรัพย์สินที่เป็นของนายเกริกเกียรติหรือทายาท แต่ไม่สามารถเรียกชดเชยค่าความเสียหายในทรัพย์สินส่วนตัวของทายาทได้
ทั้งนี้ นับจากปี 2540 เป็นต้นมา ธปท.ไม่พบคดีที่เกี่ยวข้องกับการทุจริตในธนาคารพาณิชย์อีกเลย ยกเว้นคดีนายวิโรจน์ นวลแข อดีตกรรมการผู้จัดการธนาคารกรุงไทยและบริษัทในเครือกฤษดามหานคร (KMC) พร้อมพวก ในความผิดฐานปฏิบัติหน้าที่โดยมิชอบและโดยทุจริต